**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 21. marca 2022**

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie, informácia o MsZ
4. Návrh na schválenie Dodatku č. 3 k VZN č. 2/2017 ktorým sa určujú Zásady hospodárenia a nakladania s majetkom mesta
5. Informácia  o rozpočtových opatreniach č. 7/2021 a č. 8/2021
6. Návrh zmeny rozpočtu DKN na rok 2022 rozpočtovým opatrením č. 1/2022
7. Návrh zmeny rozpočtu Mesto Námestovo na rok 2022 rozpočtovým opatrením č. 2/2022
8. Návrh zmeny prílohy č. 1  VZN č. 4/2009 o určení výšky dotácie na mzdy a prevádzku škôl a školských zariadení zriadených na území mesta Námestovo
9. Prevody, nájmy, výpožičky
10. Rôzne
11. Záver

***Bod č.1***

Na úvod *predseda komisie* privítal všetkých prítomných členov komisie.

***Bod č. 2***

Následne predložil návrh programu za ktorý dal hlasovať.

ZA: 7 ***Návrh hlasovaním prešiel.***

***Bod č.3***

Predseda komisie prešiel stav plnenia jednotlivých uznesení. Rozprava bola ohľadom stavu pripravenosti nájomných zmlúv. Kritizoval, že mestský úrad nepredložil zoznam zmlúv, ktoré sú uzatvorené na základe osobitného zreteľa a nepredložil jednotlivé návrhy nájmov a účely nájmov. Boli viaceré návrhy ako napríklad, aby sa vypovedali zmluvy a cena sa stanovila súťažou, aby sa zrušil osobitný zreteľ, alebo aby sa pripravili modely pre jednotlivé skupiny v závislosti od účelu a miesta.

Členovia komisie sa zhodli, aby na najbližšie zasadnutie komisie, ktoré by malo byť 9.5.2022 boli pripravené jednotlivé modely zmlúv.

**Bod č.4**

Komisie sa zúčastnil p. Žulko, ktorý zastupoval združenie podnikateľov Oravskej priehrady, jeho účasť bola v súvislosti riešenia terás, ktoré ale neboli predmetom rokovania o dodatku č.3 k VZN 2/2017. Predseda mu dal slovo a tak ho využil a predniesol členom komisie problémy, ktoré trápia podnikateľov. Združenie , ktoré zastupoval žiada, aby boli prizvaní ku tvorbe pravidiel, aby tieto pravidla boli jasne stanovené, aby ich každý dodržiaval.

Mestský úrad dáva návrh na zrušenie ods.2 v článku 9 VZN 2/2017, ktorým sa stanovujú minimálne ceny nájmu pozemkov, vzhľadom k tomu, že predmetné VZN stanovuje podmienky nájmov v článku 8. Terajšie znenie ods. 2 čl.9 neodzrkadľuje rozdielnosť konkurencie schopnosti a lukratívnosti jednotlivých lokalít v meste Námestovo, ale pre všetky lokality je stanovená jedna sadzba bez ohľadu na účel, miesto a druh prenechania majetku do nájmu, ktorý mesto dočasne nepotrebuje na plnenie svojich úloh.

***Uznesenie č. 8***

Komisia pre rozpočet,  financie, správu a hospodárenie s majetkom mesta **odporúča**mestskému zastupiteľstvu schváliť vypustenie ods. 2 v článku 9. VZN 2/2017**.**

**Za: 7**        ***Návrh hlasovaním prešiel.***

**Bod č.5**

Predseda komisie sa vyjadril k vykonaným zmenám v rozpočte na rok 2021 primátorom. Vzhľadom k tomu, že táto informácie je pre MsZ, komisia k tomuto bodu neprijala uznesenie.

**Bod č.6**

V tomto bode bolo predstavené znenie návrhu zmeny v rozpočte RO č.1/2022 DKN v Námestove, ktorej predmetom sú účelové dotácie a nevyčerpané prostriedky z predchádzajúcich rokov, ktoré sa do rozpočtu zapájajú cez finančné operácie. Jedná sa o prostriedky, ktorých úhrada za mesiac december bude uskutočnená v nasledujúcom roku a to mzdy, tovary a služby.

Členovia vyžadovali bližšiu špecifikáciu a preto prijali nasledovne Uznesenie.

**Uznesenie č. 9**

Komisia pre rozpočet, financie, správu a hospodárenie s majetkom mesta odporúčamestskému zastupiteľstvu schváliť zmenu rozpočtu RO č.1/2022 DKN v Námestove až po vysvetlení obsahu zostatku finančných prostriedkov.

ZA: 7 ***Návrh hlasovaním prešiel.***

**Bod č.7**

V tomto bode bol predstavený návrhu zmeny v rozpočte RO č.2/2022. K navrhnutým zmenám komisia nemala zásadne výhrady, rozprava bola hlavne ohľadom prekládkovej stanice, kde boli dotazy

* ako sa vyráta suma, aby mesto malo zisk z prekládkovej stanice
* mohli TS rovno voziť smeti do Turzovky
* zmluva je podpísaná , aká bude návratnosť investície, aká by bola keby slúžila iba pre mesto a nie aj okolité obce
* aký je predpokladaný rozpočet, nepoznáme podmienky, nevideli sme projekt, komu bude slúžiť
* či mesto nežiadalo o financie

Od 1. marca do septembra máme povolenú dočasnú prekládkovú stanicu. Vybudovanie prekládkovej stanice je nutné vybudovať bez ohľadu nato, či budú aj okolité obce zvážať odpad do tejto prekládkovej stanice.

***Uznesenie č. 10***

p.Grígeľ dal návrh zaradiť do návrhu zmeny rozpočtu  RO č.2/2022 spolufinancovanie havarijnej situácie opravy strechy CZŠ sv. Gorazda vo výške 60 000 Eur, vzhľadom k tomu, že mesto je vlastníkom tejto nehnuteľností. Členovia nemali žiadne podklady o navrhnutej investícii, nebol predložený ani rozpočet investície ani o aké oprávnené výdavky ide, bolo spomenuté toľko, že ide o investíciu okolo 140 000 Eur a zo školského úradu Spišské podhradie CZŠ sv. Gorazda dostala dotáciu na tento havarijný stav 80 000 Eur.

Za: 6        ***Návrh hlasovaním prešiel.***

p. Kurtulík položil otázku prečo sa vyraďuje z rozpočtu investícia nákupu budovy Tribúna v areáli MŠK vo výške 80 000 Eur.

Členovia boli informovaní, že p. Stašiniak verejne na zasadnutí MsZ povedal, že výkonný výbor zástupcov a jednotlivých členov MŠK s prevodom tohto majetku nesúhlasia a je predpoklad, že sa v roku 2022 tento stav nevyrieši. Primátor mesta aj osobne komunikoval o tejto téme osobne a dotaz bol, či je  to aj písomne. MsÚ písomne potvrdenú túto informáciu nemá.

***Uznesenie č. 11***

Komisia pre rozpočet, financie, správu a hospodárenie s majetkom mesta odporúča doložiť písomnú informáciu MŠK o nesúhlasnom stanovisku spolu s prezenčnou listinou.

ZA: 6 ***Návrh hlasovaním prešiel.***

***Uznesenie č. 12***

Komisia pre rozpočet, financie, správu a hospodárenie s majetkom mesta odporúčamestskému zastupiteľstvu schváliť zmenu rozpočtu RO č.2/2022 v pozmenenom znení s výnimkou prekládkovej stanice, kde komisia odporučila, aby stavebná komisia posúdila ešte oprávnenosť nákladov na túto investíciu a na zasadnutie MsZ pripraviť informáciu o ekonomickej návratnosti investície a akým spôsobom budú prispievať na prekládkovú stanicu okolité obce.

Za: 6        ***Návrh hlasovaním prešiel.***

**Bod č.8**

***Uznesenie č. 13***

Komisia pre rozpočet, financie, správu a hospodárenie s majetkom mesta odporúča mestskému zastupiteľstvu schváliť prílohu č. 1  VZN č. 4/2009 o určení výšky dotácie na mzdy a prevádzku škôl a školských zariadení zriadených na území mesta Námestovo.

Za: 6        ***Návrh hlasovaním prešiel.***

**Bod č.9**

V tomto bode boli prerokované 3 nájomné zmluvy.

Uzatvorenie nájomnej zmluvy s úspešným uchádzačom OVS Elspol s.r.o. za účelom umiestnenia elektro nabíjacej stanice s vyhradenými parkovacími miestami na parkovisku oproti obchodnému domu TEMPO.

Komisia pre rozpočet, financie, správu a hospodárenie s majetkom mesta už uznesením č.1 **odporúčila** schváliť nájomnú zmluvu.

Uzatvorenie nájomnej zmluvy s V.I.A.C. –Inštitút pre podporu a rozvoj mládeže za účelom rozšírenia Komunitného centra do priestorov BD Komenského 510 vo výške 38 Eur ročne na dobu 5 rokov.

***Uznesenie č. 14***

Komisia pre rozpočet, financie, správu a hospodárenie s majetkom mesta odporúčamestskému zastupiteľstvu schváliť nájomnú zmluvu.

Za: 6        ***Návrh hlasovaním prešiel.***

Uzatvorenie nájomnej zmluvy s TJ Oravan Námestovo za účelom prenájmu stavby „Centra vodných športov“ na Nábreží Oravskej priehrady.

Členovia komisie mali predložené 2 návrhy.

Prvý návrh bol navrhnutý v zmysle platného VZN č.2/2017, kde sa v čl.8 hovorí, že pri nájme budov ako celku, musí byť výška ročného nájmu stanovená minimálne vo výške ročných odpisov z hodnoty prenajímanej budovy. Táto výške ročných odpisov predstavuje 1 195Eur. Spôsob prenájmu bol stanovený ako prípad hodný osobitného zreteľa, nakoľko sa bude užívať na športovú činnosť pre mládež a zároveň sa budú starať o predmet nájmu.

Druhý návrh bol navrhnutý vo forme výpožičky bezodplatne. Spôsob prenájmu bol stanovený ako prípad hodný osobitného zreteľa, nakoľko sa bude užívať na športovú činnosť pre mládež a zároveň sa budú starať o predmet nájmu.

Komisia odporúčamestskému zastupiteľstvu schváliť návrh prenájmu ako prípad osobitného zreteľa a bezodplatne, resp. za nájom 1 eur.

**Bod č.10**

***p. Grigeľ -****Žiada Mestský úrad predložiť na najbližšie MsZ stav o investičných akciách a či mesto pripravuje nejaké projekty z Plánu obnovy****.***

***ZA:7***

***Zapísala: Mgr. Katarína Rusinová***

***Ing. Štefan Uhliarik***

predseda komisie